Caz miraculos: Un băieţel de 7 ani a scăpat ca prin minune după ce a înghiţit un creion de 10 centimetri. Medicii, şocaţi: "Nici n-a fost nevoie de operaţie"
Un băiat de 7 ani din Nepal a înghițit un creion de 10 centimetri lungime fără să se rănească. Nici măcar nu a fost necesară o operație. Medici se declară surprinși: "Este pentru prima dată când se întâmplă un astfel de episod".
- Președintele Iranului Ebrahim Raisi, ucis în accidentul de elicopter, anunță televiziunea de stat
Un băiat în vârstă de 10 ani a înghițit un creion de 10 centimetri fără a suferi probleme medicale. Cazul este atât de ciudat încât medicii l-au relatat în revista de specialitate Radiology Case Reports.
Incidentul a avut loc în Nepal, unde copilul a așteptat patru ore înainte de a le cere părinților săi să îl trimită la specialiști. Nu este clar motivul pentru care copilul a înghițit creionul, dar medicii de la Kathmandu Medical College and Teaching Hospital cred că acesta este primul caz de acest fel din lume.
Copilul nu simţea niciun disconfort, deşi ingerase creionul de 10 centimetri
Când a ajuns la camera de urgență, copilul a fost supus unor radiografii are au arătat creionul blocat în stomac. Cu toate acestea, el nu avea niciun disconfort.
Băiatul a fost ținut sub observație timp de opt ore, a fost sfătuit să bea multe lichide și i s-a permis să mănânce doar o banană. O a doua radiografie a arătat apoi că obiectul înghițit s-a mutat între intestinul subțire şi cel gros, potrivit Mediafax. Urma să aștepte alte 8 ore până la următoarea radiografie, când mama le-a spus medicilor că fiul ei a expulzat brusc creionul complet.
Medicii au confirmat acest lucru, iar o a treia radiografie nu a găsit nicio urmă de creion în tractul gastrointestinal.
Copilul a fost externat a doua zi și nu a fost necesară nicio examinare de control.